paragraph_text: Broken Sword: The Angel of Death (na sjevernoameričkom tržištu Secrets of the Ark: A Broken Sword Game) trodimenzionalna je point-and-click-avanturistička igra koju su izradili Revolution Software i Sumo Digital. Objavljena je 2006. u Europi i Australiji te 2007. u Sjevernoj Americi. Budući da je objavljena samo za Windows, jedina je igra u serijalu Broken Sword koja nije dostupna ni na jednoj konzoli. Igrač igra u ulozi Georgea Stobbarta, američkog odvjetnika za patente; Stobbart i Anna Maria, djevojka s rukopisom, tragaju za velikim blagom do kojeg ih taj rukopis vodi. Igra sadrži sučelje za miš premda se George može pokretati i tipkovnicom.